Multociens res bene geste et devotione fidelium et providencia Dei ordinate longitudine temporum oblivioni traduntur, vel dolositate hominum defraudantur. Ideo, ego Henricus, Dei gracia Eduensis episcopus, memorie tradere volo et sigilli nostri auctoritate confirmo donum, quod fecit Thebergis de Avalone pro animabus virorum suorum et pro anima sua, de terra de Cavannis, fratribus Sancte-Marie de Reigniaco, eorumque successoribus: ita ut nichil sibi in ea omnino retineret, laudantibus filiis suis Seguino, et Hugone, et Odone, et filiabus Agnete, et Parisia, et Margarita, anno ab Incarnatione Domini Mº Cº Lº IVº. Ipsa quidem et duo majores filii apud Montemregalem, multis audientibus, quos eciam huic carte testes apposuimus: Scotus, canonicus; Petrus, presbiter; Ugo de Praiz; Jocelinus de Arsi, et Stephanus frater ejus; Ivo de Avalone; Josbertus de Barro; Hugo de Divione; Ansericus de Avalone; Josbertus de Limiul; Bosco de Monteregali; Petrus de Planoes; Guido de Bulemuel; Ugo Lupus; Bernardus, frater ejus; Bernardus de Lisle; et Humbertus, gener ejus; Letericus Balledars; Norigaldus; Milo, cellararius; Petrus de Chastelluz; Ugo Froepen; Odo de Marge; Salvages de Lisle; Ugo, piscator; Constancius, faber; Laurencius de Nantriaco. De laudatione Agnetis, majoris filie, uxoris Savarici de Fontanis, testes sunt: Dominicus, presbiter ejusdem ville; domnus Willermus, quondam abbas de Scalleiis, nunc autem monachus de Fonteneto; frater Martinus, ejusdem cenobii conversus; Ugo, miles, de Corpeio; Guido, Johannes, Stephanus, Laurencius, Hugo, ejusdem ville homines; Lambertus de Avalone, cliens predicte Theberge. De laudatione Ugonis, et Parisie, et Margarite testes sunt: Evrardus, archipresbiter Avalonensis; Scotus et Dodo, canonici de Avalone; Letardus de Mauni; Garnerius de Cuci, et Johannes de Burgo, presbiteri; Ugo de Praiz et Lambertus, armiger ejus; Stephanus de Mauni et duo filii ejus, Petrus et Gauterius, et Aerardus nepos ejus; Morinus Crosets; Robertus Barbins; Sirets de Valurs; Bricius........; Letardi, presbiteri; Aerardus de Mauni, Vinemaus; Ugo Aurelianensis, famulus Viterii, cellerarii; Rainaudus de Ulmo; Ugo Asinarius; Maria, uxor ejus.